
Cynllun Dirprwyo

****

****

Cynllun Dirprwyo

Cyflwyniad

Mae'r Cynllun Dirprwyo hwn yn cofnodi gan bwy mae’r awdurdod o fewn Prifysgol Metropolitan Caerdydd (y **Brifysgol)** am wneud penderfyniadau yn enw'r Brifysgolneu ar ran y Brifysgol. Mae'n ffurfio rhan o'r dogfennau lywodraethu sy'n esbonio sut mae'r Brifysgol yn gweithredu a phwerau ei grwpiau gwneud penderfyniadau amrywiol.

Mae Tabl Awdurdod a Dirprwyaethau ynghlwm yn Atodlen 1. Ni all unrhyw atodlen o'r fath fod yn gwbl gynhwysfawr, ond mae'n nodi gan bwy y mae’r awdurdod ar gyfer categorïau penodol o benderfyniadau. Mae hefyd yn darparu fframwaith cyfeirio ar gyfer datrys cwestiynau am fathau eraill o benderfyniadau.

Mae'r atodlen isod ond yn nodi cyfrifoldeb am gam terfynol ('cadarnhau') y broses o wneud penderfyniadau, ac nid yw, er enghraifft, yn gyfrifol am lunio cynigion strategol, polisi a busnes.

Er bod Bwrdd y Llywodraethwyr yn gallu dirprwyo'r cyfrifoldeb am wneud penderfyniadau i gyrff neu unigolion eraill, y Bwrdd sy'n atebol yn y pen draw am y penderfyniadau a wneir. Bydd mecanweithiau penodol sy’n rhoi sicrwydd i'r Bwrdd ynghylch sut mae'r dirprwyaethau'n cael eu defnyddio, ac mae'r Bwrdd yn cadw'r gallu i adolygu penderfyniadau os oes angen.

Fframwaith ac egwyddorion dirprwyo

1. Fel corff llywodraethu'r Brifysgol, mae Bwrdd y Llywodraethwyr (y Bwrdd) yn gyfrifol am:

* hyrwyddo gwerthoedd y Brifysgol a'i hymrwymiad i gydraddoldeb, amrywiaeth a chynhwysiant;
* penderfynu ar gymeriad a chenhadaeth addysgol y Brifysgol ac am oruchwylio ei gweithgareddau, gan gynnwys drwy ddatblygu cynlluniau strategol priodol;
* goruchwylio cydymffurfiaeth â'r holl ganllawiau strategaeth perthnasol a rhwymedigaethau cyllido;
* defnyddio adnoddau’n effeithiol ac effeithlon, gallu’r Brifysgol a'r Gorfforaeth i dalu ac ar gyfer diogelu eu hasedau;
* cymeradwyo amcangyfrifon blynyddol o incwm a gwariant a monitro perfformiad ariannol yn erbyn yr amcangyfrifon hyn;
* cymeradwyo cyfrifon blynyddol;
* penodi, aseiniad, graddio, atal, diswyddo a phenderfynu ar gyflog ac amodau gwasanaeth yr Is-ganghellor, a deiliaid swyddi uwch fel y gall y Bwrdd benderfynu ar ôl ymgynghori, lle bo hynny'n briodol, gyda'r Is-ganghellor;
* arfarniad yr Is-ganghellor;
* pennu fframwaith ar gyfer tâl ac amodau gwasanaeth yr holl staff eraill; sicrhau bod polisïau a gweithdrefnau ar waith ar gyfer ymdrin â pherfformiad staff, disgyblaeth, diswyddo a chwyno;
* sicrhau bod systemau rheoli’n cael eu sefydlu a monitro a bod atebolrwydd amdanynt, gan gynnwys rheolaethau ariannol a gweithredol, asesu risg ac archwaeth risg (yn unol â Chod Ymarfer Pwyllgorau Archwilio Addysg Uwch Pwyllgor Cadeiryddion y Brifysgol);
* sicrhau bod telerau ac amodau ar waith ar gyfer myfyrwyr a pholisïau a gweithdrefnau ar gyfer ymdrin â disgyblaeth, cwynion ac apeliadau academaidd myfyrwyr;
* sicrhau bod Undeb y Myfyrwyr yn gweithredu mewn modd teg a democrataidd ac yn atebol am ei gyllid;
* sicrhau bod rhyddid barn o fewn y gyfraith yn cael ei sicrhau ar safle’r Brifysgol ar gyfer staff a myfyrwyr y Brifysgol ac i ymwelwyr;
* Sicrhau rhyddid academaidd o fewn y gyfraith;
* sicrhau cyn belled ag y bo'n rhesymol ymarferol, iechyd a diogelwch gweithwyr, myfyrwyr ac eraill y mae gweithgareddau'r Brifysgol yn effeithio arnynt;
* creu strwythur llywodraethu ar gyfer y brifysgol, yn amodol ar Erthyglau ac Offeryn Llywodraethu'r Brifysgol;
* monitro effeithiolrwydd y Bwrdd a'i Bwyllgorau; a
* cadw a defnyddio Sêl y Brifysgol.

1. Yn unol ag Erthyglau Llywodraethu’r Brifysgol, gall y Bwrdd sefydlu pwyllgorau at unrhyw ddiben neu swyddogaeth a gall ddirprwyo ei bwerau i'r pwyllgorau hynny. Gall y Bwrdd hefyd ddirprwyo pwerau i Gadeirydd y Bwrdd neu i'r Is-ganghellor. Fodd bynnag, ni all ddirprwyo penderfyniadau ynghylch y materion canlynol, a bydd y rhain yn cael eu neilltuo i’r Bwrdd wneud pendefryniad yn eu cylch:

* penderfynu ar gymeriad a chenhadaeth addysgol y Brifysgol;
* cymeradwyo rhagolygon ariannol y Brifysgol, amcangyfrifon blynyddol o incwm a gwariant a chyfrifon terfynol mewn perthynas â phob blwyddyn ariannol;
* sicrhau gallu’r Brifysgol a'r Gorfforaeth i dalu, a diogelu eu hasedau;
* penodi neu ddiswyddo'r Is-ganghellor a’r Pennaeth neu Ysgrifennydd y Brifysgol; ac
* amrywio neu ddirymu Erthyglau'r Brifysgol neu dderbyn gwelliant i’r Offeryn Llywodraethu; ac
* amrywio neu ddiddymu'r pwerau yn y Cynllun Dirprwyo hwn

1. Yn unol ag Erthyglau Llywodraethu’r Brifysgol, mae'r Bwrdd wedi sefydlu'r pwyllgorau canlynol:

* Pwyllgor Archwilio (sy'n ystyried adroddiadau archwilio mewnol ac allanol, ac yn arwain ar adolygu risgiau)
* Pwyllgor Llywodraethu ac Enwebiadau (sy'n ystyried holl faterion llywodraethu'r Bwrdd)
* Pwyllgor Pobl, Iechyd a Llesiant (sy’n ystyried materion yn ymwneud â phobl ag elfennau diwylliannol Strategaeth 2030)
* Pwyllgor Tâl Cydnabyddiaeth (sy'n ystyried cyflogau o fewn y Brifysgol)
* Pwyllgor Cyllid (sy'n ystyried rheolaeth ariannol, solfedd, cynhyrchu incwm, entrepreuneuriaeth a chynaliadwyedd corfforaethol)
* Pwyllgor Cynllunio Strategol a Pherfformiad (sy'n monitro cynnydd yn erbyn y strategaeth ac sy'n gyfrifol am faterion academaidd a sicrwydd ymchwil)

1. Bydd y Bwrdd Academaidd, fel awdurdod academaidd y Brifysgol, yn goruchwylio gweithgareddau academaidd y Brifysgol yn unol â'r Erthyglau. Mae hyn yn cynnwys datblygu dimensiwn academaidd y trefniadau cynllunio strategol ac argymhellion i'r Is-ganghellor ar gyfer yr adnoddau sydd eu hangen i'w cefnogi. Bydd gan y Bwrdd Academaidd swyddogaethau o'r fath, categorïau o aelodaeth a chyfnod mewn swydd fel y cymeradwyir gan y Bwrdd.
2. Mae'r Brifysgol yn elusen ac yn cael ei rheoleiddio gan Gomisiwn Elusennau Cymru a Lloegr. Mae'r llywodraethwyr yn ymddiriedolwyr yr elusen ac mae ganddynt gyfrifoldebau llywodraethu penodol fel y nodir yn y Datganiad o Gyfrifoldebau Sylfaenol (dolen i’w hychwanegol). Medr (dolen i’w hychwanegol). yw'r prif gorff rheoleiddio ar gyfer pob prifysgol yng Nghymru, ond mae'n ofynnol hefyd i'r corff llywodraethu ddilyn canllawiau gan y Comisiwn Elusennau, a chadw at godau ymarfer sector ledled y DU. Mae'r Cyfrin Gyngor yn cymeradwyo unrhyw newidiadau o bwys i'r Offeryn a’r Erthyglau Llywodraethu.
3. Fel prif weithredwr ac uwch swyddog academaidd y Brifysgol, mae'r Is-ganghellor yn gyfrifol i'r Bwrdd o fewn y fframwaith a nodir gan:

* Erthyglau ac Offeryn Llywodraethu’r Brifysgol,
* gofynion Telerau ac Amodau Cyllid Cyllido Medr,
* Cod Llywodraethu Addysg Uwch y Pwyllgor Cadeiryddion Prifysgolion,
* Rheoliadau Ariannol y Brifysgol a'r Cynllun Dirprwyo hwn ar gyfer rheoli pob agwedd ar waith y Brifysgol.

Caiff yr Is-ganghellor ddirprwyo, ac mewn gwirionedd mae wedi dirprwyo cyfrifoldeb am agweddau penodol ar reolaeth y Brifysgol i aelodau o Grŵp Gweithredol y Brifysgol (neu i reolwyr eraill fel y bo'n briodol). Fodd bynnag, yr Is-ganghellor sy’n bennaf gyfrifol am eu gwaith.

1. Mae'r Is-ganghellor wedi'i ddynodi gan y Bwrdd i fod yn Swyddog Atebol ar gyfer y Brifysgol ac yn adrodd i Medr ar ran y Brifysgol. O'r herwydd, maent yn bersonol gyfrifol i'r Bwrdd am sicrhau cydymffurfiaeth â Thelerau ac Amodau Cyllid Medr ac am roi sicrwydd i Medr i'r perwyl hwnnw.
2. Mae aelodau Grŵp Gweithredol y Brifysgol yn gyfrifol i'r Bwrdd (drwy'r Is-ganghellor) am arweinyddiaeth a rheolaeth gyffredinol eu portffolios priodol yn unol â'u disgrifiadau swydd a pholisi a Rheoliadau Ariannol y Brifysgol. Efallai y byddant yn dirprwyo cyfrifoldeb am agweddau penodol ar reoli i'r tîm rheoli perthnasol ond ganddynt hwy mae’r cyfrifoldeb pennaf am reoli eu portffolio (dolen i’w hychwanegu).
3. Diffinnir rolau arweinyddiaeth y corff llywodraethu a Grŵp Gweithredol y Brifysgol yma (dolen i’w hychwanegu).
4. Os bydd unrhyw fater neu benderfyniad yn codi sydd o fewn awdurdod dirprwyedig unigolyn neu gorff ond y mae mater sensitif, gwleidyddol, yn effeithio ar enw da neu fater tebyg arall ynghlwm wrtho neu amheuaeth o hynny, dylid cyfeirio'r penderfyniad at y lefel briodol (uwch fel arfer) ac, yn y pen draw, at y Bwrdd; dylai hyn fod yn gysylltiedig â lefel y risg i enw da ac atebolrwydd. Os oes unrhyw amheuaeth ynghylch y lefel briodol ar gyfer gwneud penderfyniadau, dylid gofyn am gyngor gan Ysgrifennydd y Brifysgol.
5. Pan fo cyfrifoldebau'n cael eu dirprwyo, bydd yr unigolyn neu'r grŵp sydd ag awdurdod dirprwyedig yn rhoi sicrwydd i'r awdurdod terfynol drwy fecanweithiau sicrwydd y cytunwyd arnynt; dylai'r mecanweithiau sicrwydd fod yn gysylltiedig â lefel y risg dan sylw a dylid eu disgrifio yn y Cynllun Dirprwyo.
6. Bydd y Cynllun Dirprwyo hwn yn cael ei adolygu yn ôl yr angen ac o leiaf yn flynyddol gan y Pwyllgor Llywodraethu ac Enwebiadau a bydd unrhyw gynigion ar gyfer gwelliannau’n cael eu cyflwyno i’r Bwrdd roi sêl bendith iddynt.

Mynegai

|  |  |
| --- | --- |
|  | [Llywodraethu, Rheoli a Rheolaeth](#Section1) |
|  | [Datblygu Strategaeth a Pholisi](#Section2) |
|  | [Penodiadau, Diswyddiadau a Materion Staffio ar gyfer Uwch Staff ac Archwilwyr](#Section3) |
|  | [Penodiadau, Diswyddiadau a Materion Staffio ar gyfer Pob Aelod Arall o Staff](#Section4) |
|  | [Materion Myfyrwyr](#Section5) |
|  | [Materion Ariannol a Chyllidebol](#Section6) |
|  | [Prosiectau Cyfalaf, Ystadau a Materion TG](#Section7) |
|  | [Contractau, Cytundebau a Thrwyddedau](#Section8) |
|  | [Cyfryngau a Materion Gwybodaeth](#Section9) |

Atodlen 1  
TABL AWDURDOD A DIRPRWYAETHAU

|  | **CAM GWEITHREDU** | **AWDURDOD TERFYNOL** | **AWDURDOD DIRPRWYEDIG  (OS O GWBL)** | **CYFYNGIADAU, CYD-DESTUN  A'R BROSES DDIRPRWYO** |
| --- | --- | --- | --- | --- |
| **1** | **LLYWODRAETHU, RHEOLI A RHEOLAETH** | | | |
| 1.1 | Newidiadau i Offeryn ac Erthyglau Llywodraethu’r Brifysgol | Bwrdd y Llywodraethwyr |  | Gall Bwrdd y Llywodraethwyr gymeradwyo newidiadau arfaethedig, fodd bynnag, mae’n rhaid i’r gymeradwyaeth derfynol fynd drwy Lywodraeth Cymru ac yna’r Cyfrin Gyngor. |
| 1.2 | Newidiadau i'r Cynllun Dirprwyo | Bwrdd y Llywodraethwyr |  | Bydd unrhyw newidiadau i'r Cynllun Dirprwyo yn cael eu cymeradwyo gan Fwrdd y Llywodraethwyr drwy'r broses y cytunwyd arni, yn dilyn argymhellion gan y Pwyllgor Llywodraethu ac Enwebiadau, a fydd yn monitro'r Cynllun Dirprwyo. |
| 1.3 | Newidiadau i'r Rheolau Sefydlog | Bwrdd y Llywodraethwyr |  | Bydd unrhyw newidiadau i'r Rheolau Sefydlog yn cael eu cymeradwyo gan Fwrdd y Llywodraethwyr drwy'r broses y cytunwyd arni, yn dilyn argymhellion gan y Pwyllgor Llywodraethu ac Enwebiadau, a fydd yn monitro'r modd y cânt eu defnyddio a’u gweithredu. |
| 1.4 | Cyflawni cyfrifoldebau'r Canghellor | Canghellor | Dirprwy Ganghellor | Gellir dirprwyo cyfrifoldebau seremonïol y Canghellor i unigolion eraill a enwebwyd felly gan yr Is-ganghellor. |
| 1.5 | Cyflawni cyfrifoldebau'r Is-ganghellor yn ddarostyngedig i bolisïau a gweithdrefnau'r Brifysgol | Is-ganghellor | Aelod Grŵp Gweithredol y Brifysgol | Yn dibynnu bob amser ar y mater dan sylw, caiff Aelod o Grŵp Gweithredol y Brifysgol  arfer cyfryw swyddogaethau'r Is-ganghellor fel y bo'n briodol, naill ai ar eu cais, yn eu habsenoldeb neu tra bod swydd yr Is-ganghellor yn wag. |
| 1.6 | Cyflawni Cyfrifoldebau Aelodau eraill Grŵp Gweithredol y Brifysgol | Aelodau Grŵp Gweithredol y Brifysgol | Cyfarwyddwyr/uwch staff perthnasol ('dirprwy enwebedig') | Gall y dirprwyon enwebedig arfer unrhyw un o swyddogaethau Aelod o Grŵp Gweithredol y Brifysgol naill ai ar eu cais, yn eu habsenoldeb neu tra bo swydd Aelod o Grŵp Gweithredol y Brifysgol yn wag.  Fel arall, yn absenoldeb dirprwy enwebedig neu yn ystod swydd wag yn y swydd, caiff uwch aelod arall o staff a ddewiswyd gan yr Is-ganghellor arfer swyddogaethau Aelod o Grŵp Gweithredol y Brifysgol. |
| 1.7 | Cyflawni cyfrifoldebau'r Bwrdd Academaidd | Bwrdd Academaidd | Naill ai'r Is-ganghellor, Aelod o Grŵp Gweithredol y Brifysgol, neu is-bwyllgorau'r Bwrdd Academaidd dynodedig, yn unol â chylch gorchwyl y Bwrdd Academaidd. | Bydd aelodau'r Bwrdd Academaidd yn gofyn am gyngor gan gydweithwyr eraill ar draws y Brifysgol fel sy'n ofynnol er mwyn llywio eu penderfyniadau - ond ni ddirprwyir eu cyfrifoldebau fel aelodau o'r Bwrdd Academaidd.  Bydd y Bwrdd Academaidd yn rhoi sicrwydd i'r Bwrdd drwy bapurau i Bwyllgorau'r Bwrdd, yn ogystal â thrwy adroddiadau cryno a ddarparwyd i Fwrdd y Llywodraethwyr.  Mae holl bwyllgorau'r Brifysgol yn adrodd i'r Bwrdd Academaidd. Byddant yn darparu adroddiadau cryno i'r Bwrdd Academaidd, yn ogystal â chofnodion. |
| 1.9 | Cyflawni cyfrifoldebau Bwrdd y Llywodraethwyr | Bwrdd y Llywodraethwyr | Cadeirydd y Bwrdd  Is-bwyllgorau'r Bwrdd  Pwyllgorau’r Bwrdd fel y nodir | Caiff y Cadeirydd weithredu ar ran y Bwrdd mewn materion na fyddent fel arfer yn cael eu trafod yng nghyfarfod y Bwrdd (megis llofnodi dogfennau arferol a gweithredu materion y cytunwyd arnynt eisoes gan y corff llywodraethu). Dylid rhoi gwybod i'r Bwrdd am benderfyniadau o'r fath yn ei gyfarfod nesaf.  Gall Bwrdd y Llywodraethwyr hefyd ddirprwyo cyfrifoldebau penodol i'w Bwyllgorau, fel y nodir o fewn cylch gorchwyl y pwyllgorau, a all sefydlu grwpiau gorchwyl a gorffen. Bydd y Pwyllgorau hyn yn cael eu hadolygu a'u cytuno bob blwyddyn academaidd ond byddant o leiaf yn cynnwys Pwyllgor Archwilio a Phwyllgor Tâl Cydnabyddiaeth. Bydd gan bob Pwyllgor gylch gorchwyl wedi'i gymeradwyo gan Fwrdd y Llywodraethwyr.  Dirprwywyd awdurdod i Gadeiryddion y Pwyllgorau gan y Bwrdd i gytuno ar ddyddiadau cyfarfodydd ac i ystyried aelodaeth pwyllgorau yn dilyn arfarniadau llywodraethwyr. |
| 1.10 | Cyflawni cyfrifoldebau Clerc y Bwrdd | Pennaeth Llywodraethu a Chlerc y Bwrdd |  | Mae Pennaeth Llywodraethu a Chlerc y Bwrdd wedi enwebu Swyddogion Llywodraethu i weithredu swyddogaethau gweinyddol ac ategol Clerc y Bwrdd ar eu rhan fel y bo'n briodol. Mae hyn yn cynnwys gwaith fel cymorth i lywodraethwyr ar gyfer eitemau fel treuliau a llety a threfnu cymorth pwyllgorau. |
| 1.11 | Defnyddio Sêl y Brifysgol | Bwrdd y Llywodraethwyr | Ysgrifennydd y Brifysgol a Phennaeth Llywodraethu a Chlerc y Bwrdd | Disgrifir y defnydd o'r sêl yn yr Offeryn a disgrifir y broses ar wahân yn y Rheolau Sefydlog. |
| 1.12 | Cylch gorchwyl ac aelodaeth ar gyfer pwyllgorau'r Brifysgol | Is-ganghellor |  | Mae'r Bwrdd Academaidd a Phwyllgorau a Grwpiau’r Brifysgol yn cadarnhau eu cylch gorchwyl ar ddechrau'r flwyddyn academaidd. Yna caiff y rhain eu cyflwyno i'r rhiant-bwyllgor i'w cymeradwyo. |
| 1.13 | Adolygiadau effeithiolrwydd Bwrdd y Llywodraethwyr ac is-bwyllgorau'r Bwrdd | Bwrdd y Llywodraethwyr | Pwyllgor Llywodraethu ac Enwebiadau | Cyfrifoldeb y Bwrdd yw adolygiadau effeithiolrwydd Bwrdd y Llywodraethwyr, a hwylusir gan Bennaeth Llywodraethu a Chlerc y Bwrdd. Yn y pen draw, mae'r Cadeirydd yn atebol am adolygu a gweithredu'r argymhellion ac yn dirprwyo’r gwaith o fonitro perfformiad i'r Pwyllgor Llywodraethu ac Enwebiadau.  Dylai'r Bwrdd Academaidd adrodd ynghylch adolygiadau effeithiolrwydd o lywodraethu academaidd i'r Bwrdd ond y Bwrdd Academaidd sy'n gyfrifol am y trefniadau ar gyfer adolygiadau o'r fath. |
| 1.14 | Cofrestr Buddiannau a Thrafodion Parti Cysylltiedig | Ysgrifennydd y Brifysgol | Pennaeth Llywodraethu a Chlerc y Bwrdd | Bydd Ysgrifennydd y Brifysgol yn coladu ac yn diweddaru'r gofrestr buddiannau berthnasol, a gyhoeddir ar wefan y Brifysgol ar ddechrau pob blwyddyn academaidd, ar ôl cwblhau'r ffurflen Personau Addas a Phriodol a Manylion Parti Cysylltiedig. |
| 1.15 | Gweithgaredd y brifysgol sy'n cynnwys risg niweidiol sylweddol i enw da i'r Brifysgol | Bwrdd y Llywodraethwyr | Pwyllgor Archwilio | Mae hyn yn cynnwys polisïau corfforaethol, materion newydd neu ddadleuol, materion sy'n ymwneud â risg uchel o her gyfreithiol ac unrhyw gysylltiad/cyswllt / partneriaeth ffurfiol â'r potensial ym marn y Bwrdd Academaidd am risg niweidiol sylweddol i enw da'r brifysgol. |
| 1.16 | Penderfyniadau sy'n ymwneud â gwaith yr Ysgolion Academaidd | Is-ganghellor | Deoniaid | Bydd dirprwyaethau lleol yn cael eu disgrifio mewn cynlluniau dirprwyo ysgolion i'w cymeradwyo gan yr Is-ganghellor a'u storio mewn safle Sharepoint canolog. |
| 1.17 | Iechyd a Diogelwch gweithwyr, myfyrwyr ac eraill y mae gweithgareddau'r Brifysgol yn effeithio arnynt | Bwrdd y Llywodraethwyr | Is-ganghellor | Mae'r Is-ganghellor yn dirprwyo'r cyfrifoldeb dros iechyd a diogelwch yn fewnol i staff Lefel 2 a 3 yn y Brifysgol, ac mae cyfrifoldebau'r rolau hyn wedi'u nodi ym Mholisi Iechyd a Diogelwch y Brifysgol. |
| **2** | **STRATEGAETH A DATBLYGU POLISI** | | | |
| 2.1 | Cymeradwyo datganiadau cenhadaeth a gweledigaeth y Brifysgol, cynlluniau strategol a strategaethau cysylltiedig | Bwrdd y Llywodraethwyr |  | Bydd y broses gymeradwyo yn cael ei harwain gan y Bwrdd Academaidd ar ran yr Is-ganghellor. Disgrifir sut y penderfynir ynghylch polisïau penodol yn y Fframwaith Polisi. Cytunir sut y cymeradwyir strategaethau penodol fel rhan o ddatblygu’r strategaeth.  Bydd y dogfennau sydd i'w cymeradwyo yn mynd drwy ymgynghoriad staff (lle bo'n berthnasol), trwy ymgysylltu â phwyllgorau prifysgol perthnasol eraill a thrwy drafodaeth a chymeradwyaeth yn y Bwrdd Academaidd, ac ymlaen i Bwyllgor perthnasol y Bwrdd (yn unol â'r cylch gorchwyl) naill ai i'w cymeradwyo neu i'w nodi. |
| 2.2 | Cymeradwyo strategaethau, polisïau a phenderfyniadau gweithredol nad ydynt yn gysylltiedig â'r rhai yn 2.1, a newidiadau sylweddol i bolisïau corfforaethol sy'n effeithio ar y telerau ac amodau allweddol neu'r amgylchedd i staff a myfyrwyr | Is-ganghellor | Bwrdd Academaidd | Bydd y broses gymeradwyo yn cael ei harwain gan y Bwrdd Academaidd ar ran yr Is-ganghellor. Disgrifir sut y penderfynir ynghylch polisïau penodol yn y Fframwaith Polisi. Cytunir sut y cymeradwyir strategaethau penodol ac unrhyw benderfyniadau eraill fel rhan o ddatblygu’r strategaeth.  Caiff mân newidiadau i strategaethau a pholisïau gweithredol eu cymeradwyo gan yr Is-ganghellor drwy’r Cadeirydd |
| 2.3 | Cymeradwyo Polisïau Cyfrifyddu | Bwrdd y Llywodraethwyr | Pwyllgor Archwilio | Adolygiad blynyddol o bolisïau cyfrifyddu sy'n gysylltiedig â Datganiadau Ariannol Blynyddol. |
| 2.4 | Cymeradwyo Rheoliadau Ariannol a pholisïau ariannol allweddol | Bwrdd y Llywodraethwyr | Pwyllgor Cyllid | Bydd y broses gymeradwyo yn cael ei harwain gan y Prif Swyddog Adnoddau. |
| 2.5 | Cymeradwyo'r Rhagolygon Ariannol Blynyddol | Bwrdd y Llywodraethwyr | Pwyllgor Cyllid | Bydd y broses gymeradwyo yn cael ei harwain gan y Prif Swyddog Adnoddau. |
| 2.6 | Cymeradwyo Datganiadau Ariannol Blynyddol a'r datganiad Adroddiad Sicrwydd Cynaliadwyedd Blynyddol (ASSUR) i'w gyflwyno i Medr | Bwrdd y Llywodraethwyr | Pwyllgor Archwilio | Bydd y broses gymeradwyo yn cael ei harwain gan y Prif Swyddog Adnoddau.  Bydd y Pwyllgor Archwilio yn ystyried y datganiadau ariannol ym mhresenoldeb yr archwilydd allanol ac yn argymell y datganiadau i'r Bwrdd i'w cymeradwyo. Mae datganiad ASSUR yn deillio o'r datganiadau ariannol ac yn cael ei gyflwyno’r yr un pryd. |
| 2.7 | Cymeradwyo Polisi Rheoli Risg ac Archwaeth Risg a Datganiad Goddefgarwch | Bwrdd y Llywodraethwyr | Pwyllgor Archwilio | Wedi'i gyfeirio drwy'r Bwrdd Academaidd, sy'n gweithredu fel pwyllgor risg y Brifysgol, a'r Pwyllgor Archwilio. Mae'r Bwrdd yn gosod y polisi risg a'r archwaeth ac mae'r Pwyllgor Archwilio yn gyfrifol am fonitro hyn. Mae'r dirprwyaethau wedi'u nodi yng nghylch gorchwyl y Pwyllgor Archwilio. |
| **3** | **PENODIADAU, DISWYDDIADAU, A MATERION STAFFIO AR GYFER UWCH STAFF AC ARCHWILWYR** | | | |
| **3.1** | **PENODIADAU** | | | |
| 3.1.1 | Penodi Canghellor | Bwrdd y Llywodraethwyr |  | Bydd yr Is-ganghellor yn argymell ymgeiswyr addas i’w hystyried a'u cymeradwyo gan y Pwyllgor Llywodraethu ac Enwebiadau. |
| 3.1.2 | Penodi Cadeirydd, Is-gadeirydd(ion) | Bwrdd y Llywodraethwyr |  | Mae angen cymeradwyaeth y Bwrdd ar gyfer y penodiadau hyn, gyda chefnogaeth Ysgrifennydd y Brifysgol a Phennaeth Llywodraethu a Chlerc y Bwrdd, gyda chynghorwyr allanol fel y bo'n briodol. |
| 3.1.3 | Penodi Is-ganghellor | Bwrdd y Llywodraethwyr |  | Mae angen cymeradwyaeth y Bwrdd ar gyfer y penodiad hwn, gyda chefnogaeth uwch staff perthnasol a chynghorwyr allanol fel y bo'n briodol. |
| 3.1.4 | Penodi Ysgrifennydd y Brifysgol | Bwrdd y Llywodraethwyr |  | Mae angen cymeradwyaeth y Bwrdd ar gyfer y penodiad hwn, gyda chefnogaeth yr uwch staff perthnasol a chynghorwyr allanol fel y bo'n briodol. |
| 3.1.5 | Penodi, atal a gwahardd aelodau o Fwrdd y Llywodraethwyr | Bwrdd y Llywodraethwyr |  | Fel y nodir yn y Rheolau Sefydlog perthnasol a thrwy gyfeirio at gylch gorchwyl y Pwyllgor Llywodraethu ac Enwebiadau. |
| 3.1.6 | Taliadau diswyddo (sef unrhyw daliad nad oes gan gyflogai hawl i'w gael drwy gontract) ar gyfer yr Is-ganghellor. | Bwrdd y Llywodraethwyr | Pwyllgor Tâl Cydnabyddiaeth | Gall y Pwyllgor Tâl Cydnabyddiaeth gynnig taliadau diswyddo i'w cymeradwyo gan Fwrdd y Llywodraethwyr. |
| 3.1.7 | Taliadau diswyddo lle mae'r taliad i'r unigolyn yn £100,000 neu fwy, a'r rhai ar gyfer staff sy'n ennill cyflog CALl sylfaenol o £100,000 neu fwy y flwyddyn (hyd at ond heb gynnwys yr Is-ganghellor). | Bwrdd y Llywodraethwyr | Pwyllgor Tâl Cydnabyddiaeth | Mae'r Pwyllgor Tâl Cydnabyddiaeth yn arfer ei awdurdod dirprwyedig o fewn y Fframwaith Polisi a gymeradwywyd gan y Bwrdd ac a ddiwygir o bryd i'w gilydd. Bydd unrhyw gymeradwyaeth o dan y ddirprwyaeth hon yn gael ei gwneud yn unol â'r Polisi Diswyddo Uwch Staff, a gymeradwyir gan y Bwrdd, ac a adroddir i'r Bwrdd. |
| 3.1.8 | Taliadau diswyddo i staff sy'n ennill cyflog CALl sylfaenol o £100,000 neu lai y flwyddyn (ac eithrio ar gyfer taliadau diswyddo lle mae'r taliad i'r unigolyn yn £100,000 neu fwy). | Is-ganghellor | Cyfarwyddwr Pobl a Diwylliant ar gyfer taliadau o hyd at £50,000. | Gall Cyfarwyddwr Pobl a Diwylliant gynnig taliadau diswyddo o fwy na £50,000 i’w cymeradwyo gan yr Is-ganghellor.  Bydd yr holl daliadau hyn yn unol â pholisïau perthnasol y Brifysgol megis y Polisi Diswyddo, fel y'i diwygir o bryd i'w gilydd. |
| 3.1.9 | Penodi Deoniaid Ysgolion | Is-ganghellor | Aelodau Grŵp Gweithredol y Brifysgol | Yn dilyn prosesau recriwtio'r Brifysgol. |
| 3.1.10 | Penodi Cyfarwyddwyr Gwasanaethau Proffesiynol | Is-ganghellor | Aelodau Grŵp Gweithredol y Brifysgol | Yn dilyn prosesau recriwtio'r Brifysgol. |
| 3.1.11 | Penodi 'swyddi uwch' yn unol ag Erthyglau Llywodraethu’r Brifysgol | Bwrdd y Llywodraethwyr |  | Mae Erthyglau Llywodraethu’r Brifysgol ar hyn o bryd yn disgrifio cyfrifoldeb Bwrdd y Llywodraethwyr am 'swyddi uwch' Yn ei gyfarfod ar 8 Gorffennaf 2021 diffiniodd Bwrdd y Llywodraethwyr 'uwch swyddi' fel rhai’r Is-ganghellor, Dirprwy Is-ganghellor ac Ysgrifennydd y Brifysgol.  Gyda chefnogaeth yr Is-ganghellor, Ysgrifennydd y Brifysgol a Chyfarwyddwr Pobl a Diwylliant fel y bo'n briodol. |
| 3.1.12 | Penodi staff Lefel 2 eraill | Is-ganghellor |  | Cefnogir gan Ysgrifennydd y Brifysgol a Chyfarwyddwr Pobl a Diwylliant.  Dylai'r Broses o Benodi Uwch Staff ddilyn prosesau recriwtio'r Brifysgol fel y cymeradwywyd gan y Pwyllgor Tâl Cydnabyddiaeth. |
| 3.1.13 | Penodi Clerc i Fwrdd y Llywodraethwyr | Ysgrifennydd y Brifysgol |  | Yn ôl Erthyglau Llywodraethu’r Brifysgol rhaid i Ysgrifennydd y Brifysgol benodi swyddog penodedig fel Clerc i’r Bwrdd. |
| 3.1.14 | Gohirio a dirymu teitlau Athrawon a Darllenwyr | Bwrdd y Llywodraethwyr | Is-ganghellor | Mae'r Pwyllgor Athrawon a Darllenwyr yn adrodd i'r Bwrdd Academaidd. |
| 3.1.15 | Penodi aelodau o Bwyllgorau Bwrdd y Llywodraethwyr | Bwrdd y Llywodraethwyr | Pwyllgor Llywodraethu ac Enwebiadau / Cadeirydd y Bwrdd | Yn unol â chylch gorchwyl y Pwyllgor Llywodraethu ac Enwebiadau. |
| 3.1.16 | Penodi archwilwyr mewnol. | Bwrdd y Llywodraethwyr |  | Mae'r Pwyllgor Archwilio yn gyfrifol am ystyried darparu gwasanaethau archwilio mewnol yn fanwl a bydd yn gwneud argymhelliad i’r Bwrdd o ran penodi’r darparwr a ffafrir. |
| 3.1.17 | Penodi archwilwyr allanol. | Bwrdd y Llywodraethwyr |  | Mae'r Pwyllgor Archwilio yn gyfrifol am ystyried darparu gwasanaethau archwilio allanol yn fanwl a bydd yn gwneud argymhelliad i’r Bwrdd o ran penodi’r darparwr a ffafrir |
| 3.1.18 | Cymeradwyo'r cynllun archwilio allanol blynyddol a phenderfynu ar y ffi | Bwrdd y Llywodraethwyr | Pwyllgor Archwilio |  |
| 3.1.19 | Cymeradwyo'r cynllun archwilio mewnol blynyddol | Bwrdd y Llywodraethwyr | Pwyllgor Archwilio |  |
| 3.1.20 | Cymeradwyo gwasanaethau nad ydynt yn rhai archwilio a ganiateir a gwblhawyd gan archwilwyr allanol a benodwyd gan y Brifysgol | Pwyllgor Archwilio | Cadeirydd y Pwyllgor Archwilio, lle bo angen. | Mewn sefyllfaoedd lle mae cymeradwyaeth o'r fath yn hanfodol o ran amser i'r Brifysgol, gellir gwneud penderfyniadau trwy gymeradwyaeth y Cadeirydd. Mewn achosion o'r fath, bydd y Cadeirydd yn rhoi gwybod i'r Cadeirydd am unrhyw gymeradwyaeth yng nghyfarfod nesaf y Pwyllgor Archwilio. |
| **3.2** | **ATAL** | | | |
| 3.2.1 | Atal yr Is-ganghellor | Cadeirydd neu Is-gadeirydd Bwrdd y Llywodraethwyr. Pan fo'r Cadeirydd neu'r Is-gadeirydd yn analluog neu ddim ar gael fel arall, Cadeirydd y Pwyllgor Archwilio ac, os yw'n analluog neu ddim ar gael fel arall, Cadeirydd y Pwyllgor Cyllid. |  | Rhaid adrodd i'r Bwrdd am bob cam o'r fath a gymerir gan y Cadeirydd neu'r Is-gadeirydd o fewn dau ddiwrnod gwaith.  Yn unol â'r atodiad Polisi Disgyblu Staff ar gyfer swyddi uwch. |
| 3.2.2 | Atal Deiliaid Swyddi Uwch (fel y'u dynodwyd gan y Bwrdd) | Is-ganghellor neu, os nad yw hyn yn briodol, Cadeirydd neu Is-gadeirydd Bwrdd y Llywodraethwyr. |  | Rhaid trafod pob cam o'r fath a gymerir gan y Cadeirydd, yr Is-gadeirydd, neu'r Is-ganghellor gyda'r Pwyllgor Tâl Cydnabyddiaeth a'i gytuno ganddo i gymeradwyo'r camau gweithredu (naill ai drwy gyfarfod brys neu drwy e-bost os oes angen) a'i adrodd i'r Bwrdd o fewn dau ddiwrnod gwaith neu cyn gynted ag y bo'n ymarferol wedi hynny.  Yn unol â'r Weithdrefn Ddisgyblu sy'n briodol ar gyfer Deiliaid Swyddi Uwch. |
| 3.2.3 | Atal uwch staff eraill nad ydynt wedi'u dynodi'n Uwch Ddeiliaid Swyddi gan y Bwrdd | Is-ganghellor |  | Yn unol â'r Polisi Disgyblu Staff. |
| **3.3** | **DISWYDDO** | | | |
| 3.3.1 | Diswyddo'r Is-ganghellor | Bwrdd y Llywodraethwyr |  | Yn unol â'r Polisi Disgyblu Staff sy'n briodol ar gyfer uwch ddeiliaid swyddi. |
| 3.3.2 | Diswyddo Deiliaid Swyddi Uwch | Bwrdd y Llywodraethwyr | Cadeirydd y Bwrdd | Yn unol â'r Polisi Disgyblu Staff ar gyfer deiliaid swyddi uwch, ar gyfer unrhyw ddeiliaid swydd uwch ac eithrio'r Is-ganghellor.  Gall Cadeirydd y Bwrdd ofyn i lywodraethwr annibynnol arall weithredu fel swyddog comisiynu; dylai fod yn Is-gadeirydd neu'n Uwch Lywodraethwr Annibynnol. |
| 3.3.3 | Diswyddo uwch staff eraill nad ydynt wedi'u dynodi'n Ddeiliaid Swyddi Uwch gan y Bwrdd | Is-ganghellor |  | Yn unol â'r Polisi Disgyblu Staff ar gyfer uwch staff. |
| **3.4** | **APELIADAU YN ERBYN DISWYDDO** | | | |
| 3.4.1 | Apêl gan yr Is-ganghellor | Bwrdd y Llywodraethwyr |  | Yn unol â'r Polisi Disgyblu Staff ar gyfer deiliaid swyddi uwch. |
| 3.4.2 | Apêl gan Ddeiliad Swyddi Uwch | Bwrdd y Llywodraethwyr | Cadeirydd | Yn unol â'r Polisi Disgyblu Staff ar gyfer deiliaid swyddi uwch. |
| 3.4.3 | Apêl gan uwch staff eraill nad ydynt wedi'u dynodi'n Ddeiliaid Swyddi Uwch gan y Bwrdd | Is-ganghellor |  | Yn unol â'r Polisi Disgyblu Staff. |
| **4** | **PENODIADAU, ATAL, DISWYDDIADAU A MATERION STAFFIO AR GYFER YR HOLL STAFF ERAILL** | | | |
| **4.1** | **ATAL** | | | |
| 4.1.1 | Atal staff | Is-ganghellor |  | Yn unol â'r Weithdrefn Disgyblu Staff. |
| 4.1.2 | Apêl yn erbyn rhybudd | Is-ganghellor |  | Yn unol â'r Weithdrefn Disgyblu Staff. Dylai staff ysgrifennu at y Cyfarwyddwr Pobl a Diwylliant os ydych yn apelio yn erbyn rhybudd. |
| **4.2** | **DISWYDDIADAU** | | | |
| 4.2.1 | Diswyddo pob aelod arall o staff yn ystod y cyfnod prawf | Is-ganghellor |  | Yn unol â Chanllawiau'r Rheolwr ar gyfer cyfnod Prawf Staff. |
| 4.2.2 | Diswyddo pob aelod arall o staff ar ôl cwblhau'r cyfnod prawf. | Is-ganghellor |  | Yn unol â'r Weithdrefn Disgyblu Staff. Dylai staff ysgrifennu at Ysgrifennydd y Brifysgol os ydynt yn apelio yn erbyn diswyddo. |
| **4.3** | **APELIADAU YN ERBYN DISWYDDO** | | | |
| 4.3.1 | Apeliadau gan bob aelod arall o staff yn ystod y cyfnod prawf | Is-ganghellor |  | Yn unol â Chanllawiau'r Rheolwr ar gyfer cyfnod Prawf Staff. |
| 4.3.2 | Apeliadau gan bob aelod arall o staff ar ôl cwblhau'r cyfnod prawf | Bwrdd y Llywodraethwyr | Is-ganghellor neu ei ddirprwy. | Mae'r holl gamau gweithredu hyn bob amser yn unol â pholisïau Gwasanaethau Pobl y Brifysgol. |
| **4.4** | **MATERION STAFFIO ERAILL** | | | |
| 4.4.1 | Penderfynu ar gyflog ac amodau staff (o fewn y fframwaith a bennwyd gan y  Corff Llywodraethol) ac eithrio staff o dan gylch gwaith y Pwyllgor Tâl Cydnabyddiaeth | Is-ganghellor | Bwrdd Academaidd | Bydd y wybodaeth am gyflogau ac amodau ar gyfer yr holl staff ar wahân i'r rhai sydd o dan gylch gwaith y Pwyllgor Tâl Cydnabyddiaeth yn cael ei rhannu gyda'r pwyllgor hwnnw i lywio eu trafodaethau. |
| 4.4.2 | Dyfarnu Graddau Anrhydedd a Chymrodoriaethau | Bwrdd y Llywodraethwyr | Pwyllgor Llywodraethu ac Enwebiadau (Cymrodoriaethau er Anrhydedd), Bwrdd Academaidd (Graddau Anrhydedd) | Bydd y Pwyllgor Llywodraethu ac Enwebiadau yn cael gwybod am benderfyniadau ynghylch Graddau Anrhydedd. Bydd Bwrdd y Llywodraethwyr yn cael gwybod am bob penderfyniad. |
| 4.4.3 | Taliad cydnabyddiaeth i'r Is-ganghellor ac aelodau eraill o Grŵp Gweithredol y Brifysgol sy'n adrodd yn uniongyrchol i'r Is-ganghellor | Bwrdd y Llywodraethwyr | Pwyllgor Tâl Cydnabyddiaeth | Bydd yr Is-ganghellor yn gwneud argymhellion i'r Pwyllgor Tâl Cydnabyddiaeth, ac eithrio ar gyfer eu sefyllfa eu hunain. Mae dirprwyaethau wedi'u hamlinellu yng nghylch gorchwyl y pwyllgor. |
| **5** | **MATERION MYFYRWYR** | | | |
| 5.1 | Gweithdrefn gwyno myfyrwyr | Bwrdd y Llywodraethwyr | Bwrdd Academaidd | Yn unol ag Erthyglau Llywodraethu’r Brifysgol, mae'r Bwrdd Academaidd yn gyfrifol am greu a rhoi cyhoeddusrwydd i reoliadau'r Brifysgol ar gyfer delio â chwynion myfyrwyr ac apeliadau academaidd. Bydd Bwrdd y Llywodraethwyr yn cael gwybod am newidiadau.  Darperir sicrwydd drwy'r Pwyllgor Cynllunio Strategol a Pherfformiad sef Pwyllgor y Bwrdd sy'n gyfrifol am sicrwydd academaidd. |
| 5.2 | Gweithdrefn disgyblu myfyrwyr | Bwrdd y Llywodraethwyr | Bwrdd Academaidd / Is-ganghellor | Yn unol ag Erthyglau Llywodraethu’r Brifysgol, mae'r Bwrdd yn gyfrifol am sicrhau bod gan y Brifysgol weithdrefnau yn eu lle ar gyfer derbyn, atal neu ddiarddel myfyrwyr ac ar gyfer delio â chwynion myfyrwyr ac apeliadau academaidd.  Mae'r Is-ganghellor yn gyfrifol am gynnal disgyblaeth myfyrwyr a gwahardd, atal a/neu ddiarddel myfyrwyr ar sail disgyblu, gan gynnwys ar sail camymddwyn academaidd, ac am weithredu penderfyniadau i ddiarddel myfyrwyr am resymau academaidd.  Darperir sicrwydd drwy'r Pwyllgor Cynllunio Strategol a Pherfformiad sef Pwyllgor y Bwrdd sy'n gyfrifol am sicrwydd academaidd. |
| 5.3 | Dyfarnu teitlau academaidd | Bwrdd Academaidd |  | Mae'r gweithdrefnau ar gyfer dyfarnu cymwysterau a theitlau academaidd er anrhydedd dan ofal y Gofrestrfa, sy'n atebol i'r Bwrdd Academaidd.  Darperir sicrwydd drwy'r Pwyllgor Cynllunio Strategol a Pherfformiad sef Pwyllgor y Bwrdd sy'n gyfrifol am sicrwydd academaidd. |
| 5.4 | Materion recriwtio rhyngwladol | Bwrdd y Llywodraethwyr | Bwrdd Academaidd | Bydd y Pwyllgor Rhyngwladol yn adrodd i'r Bwrdd Academaidd, gyda chylch gwaith sy'n cynnwys Addysg Drawswladol, recriwtio rhyngwladol, prosiectau allgymorth byd-eang, cyfleoedd i ddatblygu trwy ehangu eu gorwelion, a materion sy'n ymwneud â thrwydded fisa myfyrwyr.  Darperir sicrwydd drwy'r Pwyllgor Cynllunio Strategol a Pherfformiad sef Pwyllgor y Bwrdd sy'n gyfrifol am sicrwydd academaidd. |
| **6** | **MATERION ARIANNOL A CHYLLIDEBOL** | | | |
| 6.1 | Sicrhau bod y Brifysgol yn cynnal systemau rheoli ariannol ac atebolrwydd mewnol cadarn, gan gynnwys rheoli risg a gwerth am arian | Bwrdd y Llywodraethwyr | Pwyllgor Archwilio | Bydd y broses yn cael ei harwain gan y Prif Swyddog Adnoddau.  Gall y Pwyllgor Archwilio ofyn am sicrwydd gan Bwyllgorau eraill wrth gyflawni ei gyfrifoldebau, yn unol â chylch gorchwyl y pwyllgor. |
| 6.2 | Penodi bancwyr y Brifysgol | Bwrdd y Llywodraethwyr | Pwyllgor Cyllid | Bydd y broses yn cael ei harwain gan y Prif Swyddog Adnoddau yn unol â Pholisi'r Trysorlys a/neu'r Rheoliadau Ariannol yn y brifysgol lle bo hynny'n berthnasol. |
| 6.3 | Cymeradwyo agor a chau cyfrifon banc | Is-ganghellor | Prif Swyddog Adnoddau | Yn unol â Pholisi Rheoli Trysorlys y Brifysgol. |
| 6.4 | Cymeradwyo llofnodwyr banc | Is-ganghellor | Prif Swyddog Adnoddau | Yn unol â Pholisi Rheoli Trysorlys y Brifysgol. |
| 6.5 | Penderfynu ar gyllidebau manwl o fewn fframwaith cymeradwy cyffredinol y cynllun 5 mlynedd | Is-ganghellor (drwy'r Bwrdd Academaidd) |  | Bydd y broses yn cael ei harwain gan y Prif Swyddog Adnoddau yn unol â'r Rheoliadau Ariannol yn y Brifysgol lle bo hynny'n berthnasol. |
| 6.6 | Cymeradwyo Polisi Rheoli'r Trysorlys, gan gynnwys sefydlu terfynau a chyfleusterau benthyca | Bwrdd y Llywodraethwyr | Pwyllgor Cyllid | Bydd y broses yn cael ei harwain gan y Prif Swyddog Adnoddau. |
| 6.7 | Rheoli gwaddolion a buddsoddiadau eraill | Bwrdd y Llywodraethwyr | Pwyllgor Adnoddau | Bydd y broses yn cael ei harwain gan y Prif Swyddog Adnoddau yn unol â Pholisi'r Trysorlys a/neu'r Rheoliadau Ariannol yn y Brifysgol lle bo hynny'n berthnasol. |
| 6.8 | Polisïau ar fuddsoddi gwaddolion ac asedau eraill | Bwrdd y Llywodraethwyr | Pwyllgor Adnoddau | Bydd y broses yn cael ei harwain gan y Prif Swyddog Adnoddau yn unol â Pholisi'r Trysorlys a/neu'r Rheoliadau Ariannol yn y Brifysgol lle bo hynny'n berthnasol. |
| 6.9 | Sefydlu, monitro a chau is-gwmni neu gwmnïau deillio'r Brifysgol, a goruchwylio eu canlyniadau ariannol a'r effaith ar y Brifysgol | Bwrdd y Llywodraethwyr | Pwyllgor Adnoddau | Mae'r broses yn cael ei harwain gan y Prif Swyddog Adnoddau.  Pan fo angen is-gwmni neu gwmni deillio at ddiben Addysg Drawswladol, bydd yr aelod o'r Bwrdd Academaidd sy'n gyfrifol yn arwain y broses. |
| 6.10 | Dileu dyledion drwg | Bwrdd y Llywodraethwyr | Prif Swyddog Adnoddau | Mae'r Rheoliadau Ariannol yn rhoi'r awdurdod i Brif Swyddog Adnoddau'r awdurdod ddileu pob dyled. Mae’n ofynnol adrodd yn flynyddol i'r Pwyllgor Adnoddau sy'n cael ei fodloni drwy ddarparu'r Adroddiad Dyledwyr (cyf adran 6.4 o'r Rheoliadau Ariannol). |
| 6.11 | Cymeradwyo newidiadau i ffioedd, gan gynnwys ffioedd dysgu | Bwrdd y Llywodraethwyr | Is-ganghellor (drwy'r Bwrdd Academaidd) | Mae'r broses yn cael ei harwain gan y Prif Swyddog Adnoddau.  Cyflwynir y lefelau incwm ffioedd cyffredinol i'r Bwrdd o fewn y cynllun ariannol blynyddol. |
| 6.12 | Derbyn rhoddion ariannol a gwaddolion ac asedion diriaethol | Bwrdd y Llywodraethwyr | Bwrdd Academaidd | Arweinir y broses gan y Prif Swyddog Adnoddau yn unol â'r Rheoliadau Ariannol. |
| 6.13 | Cymeradwyo neu archebion ar gyfer gwaith, nwyddau a gwasanaethau, ac eithrio fel y nodir yn Adran 7 neu 8 isod | Prif Swyddog Adnoddau | Pennaeth Caffael | Manylir ymhellach yn y Polisi Caffael sy'n rhan o Reoliadau Ariannol y Brifysgol.  Dirprwyir i’r Prif Swyddog Adnoddau yn amodol ar sicrhau bod y cymeradwyaethau angenrheidiol yn eu lle yn unol ag Adran 7. |
| 6.14 | Cymeradwyo taliadau nad ydynt yn archebion prynu drwy eithriad | Prif Swyddog Adnoddau | Fel y dirprwywyd gan y Prif Swyddog Adnoddau |  |
| 6.15 | Rheoli cyfrifoldebau a rhwymedigaethau'r Brifysgol mewn perthynas â chynlluniau pensiwn | Bwrdd y Llywodraethwyr | Goruchwylio strategol gan y Pwyllgor Adnoddau. | Mae'r broses yn cael ei harwain gan y Prif Swyddog Adnoddau. |
| 6.16 | Monitro Strategol sefyllfa ariannol gyffredinol y Brifysgol o fewn ffiniau'r Strategaeth Ariannol a'r Cynllun | Bwrdd y Llywodraethwyr | Pwyllgor Cyllid | Mae'r broses yn cael ei harwain gan y Prif Swyddog Adnoddau. |
| 6.17 | Penodi Yswirwyr y Brifysgol | Bwrdd y Llywodraethwyr | Pwyllgor Cyllid | Bydd y broses yn cael ei harwain gan y Prif Swyddog Adnoddau yn unol â'r Rheoliadau Ariannol. |
| 6.18 | Penodi Cynghorwyr Buddsoddi | Bwrdd y Llywodraethwyr | Pwyllgor Cyllid | Bydd y broses yn cael ei harwain gan y Prif Swyddog Adnoddau yn unol â'r Rheoliadau Ariannol a Pholisi Rheoli'r Trysorlys lle bo hynny'n berthnasol. |
| **7** | **PROSIECTAU CYFALAF, YSTADAU A MATERION TG** | | | |
| 7.1 | Cymeradwyo prosiectau (Ceisiadau Cyfalaf a Gwariant Gweithredol) | Bwrdd y Llywodraethwyr | Bydd Bwrdd Buddsoddi'r Brifysgol yn adolygu'r holl geisiadau am gyfalaf a gwariant gweithredol dros £10k. Bydd y rhain yn cael eu cyfeirio at Gadeirydd y Pwyllgor Cyllid ar gyfer cymeradwyo gwariant arfaethedig dros £500k.  Ar gyfer unrhyw wariant arfaethedig ar faterion sy'n gysylltiedig â TG bydd angen cymeradwyaeth y Cyfarwyddwr Gwasanaethau Digidol a Llyfrgell.  Ar gyfer unrhyw wariant arfaethedig ar faterion sy'n ymwneud ag ystadau bydd angen cymeradwyaeth yr Arweinydd Gweithredol ar gyfer Trawsnewid Campws Cynaliadwy.  Mae Cynllun Dirprwyo'r Brifysgol yn manylu ar drefniadau penodol sydd ar waith sy'n ymdrin â therfynau awdurdodi incwm a gwariant yn adrannau 6 a 7 ac Atodiad 4 y Cynllun | Fel arfer, mae'r gwariant a gyfeirir at Gadeirydd y Pwyllgor Adnoddau yn uwch na'r trothwy o £500,000 gan fod y trothwy yn ymwneud â'r gwariant dros gyfnod y contract, nid y gwariant blynyddol. |
| 7.2 | Caffael a Gwaredu eiddo a thir (gan gynnwys Lesddaliad) | Bwrdd y Llywodraethwyr |  | Byddai angen i’r holl drafodion o'r fath fod yn rhan o nod strategol a chael eu cymeradwyo gan y Bwrdd. |
| 7.3 | Prydlesi, cytundebau prydlesi, hawddfreintiau, trosglwyddiadau, cytundebau statudol a chytundebau enwebu, a chontractau eraill sy'n ymwneud ag eiddo'r Brifysgol (ac eithrio llety preswyl) | Bwrdd y Llywodraethwyr | Prif Swyddog Adnoddau a’r Arweinydd Gweithredol ar gyfer Trawsnewid Campws Cynaliadwy | Ar hyn o bryd nid oes cyfyngiad ar yr awdurdod dirprwyedig ar gyfer prydlesi ac ati sy'n ymwneud ag eiddo'r Brifysgol, ond mae'r Rheoliadau Ariannol yn datgan bod yn rhaid i bob trefniant o'r fath gael ei awdurdodi gan yr Arweinydd Gweithredol ar gyfer Trawsnewid Campws Cynaliadwy a'r Prif Swyddog Adnoddau.  Mae hyn yn cynnwys cytundebau enwebu gyda darparwyr eiddo preswyl lle mae'r Brifysgol wedi ymrwymo i ryddhau ystafelloedd a ddelir ar ei rhan erbyn dyddiad penodol ac yn atebol am rent yr ystafelloedd hynny os na ellir eu llenwi. |
| 7.4 | Cyhoeddi contractau mewn perthynas â llety preswyl sy'n eiddo i'r Brifysgol | Is-ganghellor | Cyfarwyddwr Gwasanaethau Masnachol | Bydd y Cyfarwyddwr Gwasanaethau Masnachol yn gofyn am gyngor cyfreithiol priodol ynglŷn â thelerau cytundebau o'r fath. |
| **8** | **CONTRACTAU, CYTUNDEBAU A THRWYDDEDAU** | | | |
| **8.1** | **Prynu nwyddau a gwasanaethau** | | | |
| 8.1.1 | Cymeradwyo partneriaethau academaidd (recriwtio) yn y DU a thramor | Bwrdd Academaidd |  | Mae'r Pwyllgor Ansawdd a Safonau Academaidd yn parhau i fod yn gyfrifol am bartneriaethau ac adroddiadau addysg bellach y DU i'r Bwrdd Academaidd. Byddai'r Pwyllgor Rhyngwladol yn cadarnhau partneriaethau academaidd dramor ac yn adnewyddu partneriaethau blynyddol Addysg Drawswladol, gyda chymeradwyaeth gan y Bwrdd Academaidd.  Darperir sicrwydd drwy'r Pwyllgor Cynllunio Strategol a Pherfformiad sef Pwyllgor y Bwrdd sy'n gyfrifol am sicrwydd academaidd. |
| 8.1.2 | Cymeradwyo partneriaethau (heb fod yn recriwtio) yn y Deyrnas Unedig | Bwrdd y Llywodraethwyr |  |  |
| 8.1.3 | Partneriaethau rhyngwladol (heb fod yn recriwtio) | Is-ganghellor |  | Mae'r Is-ganghellor yn cymeradwyo Memorandwm cyd-ddealltwriaeth ac mae aelodau o Grŵp Gweithredol y Brifysgol yn cymeradwyo cytundebau Addysg Drawswladol. |
| 8.1.4 | Cymeradwyo partneriaethau cyfnewid myfyrwyr | Bwrdd Academaidd | Enwebir y dirprwy gan y Bwrdd Academaidd | Mae'r Is-ganghellor, fel cynrychiolydd y Bwrdd Academaidd, yn cymeradwyo cytundebau cyfnewid myfyrwyr ar ôl gweithdrefnau diwydrwydd dyladwy a chymeradwyaeth gan Ysgolion perthnasol (fel rhan o gynlluniau Turing a symudedd allanol) |
| 8.1.5 | Cymeradwyo penderfyniadau sy'n ymwneud â nawdd | Bwrdd y Llywodraethwyr | Hyd at £25,000 un aelod o Grŵp Gweithredol y Brifysgol  Hyd at £500,000 dau o aelodau Grŵp Gweithredol y Brifysgol (gan gynnwys yr Is-ganghellor)  Dros £500,000 Bwrdd Llywodraethwyr |  |
| 8.1.6 | Cymeradwyo a llofnodi contractau ar gyfer prynu gwasanaethau neu fel arall sydd i'w gweithredu fel gweithred (lle na nodir fel arall yn y Cynllun hwn) | Bwrdd y Llywodraethwyr | Unrhyw ddau aelod o Fwrdd y Llywodraethwyr  (fel arfer yn cynnwys y Cadeirydd)  Un aelod o Fwrdd y Llywodraethwyr  (fel arfer yn cynnwys y Cadeirydd) ac Ygrifennydd y Brifysgol | Bydd y Weithred yn cael ei selio a'i llofnodi gan unrhyw ddau aelod o Fwrdd y Llywodraethwyr a thrwy lofnod unrhyw un aelod o Fwrdd y Llywodraethwyr ac Ysgrifennydd y Brifysgol. |
| 8.1.7 | Gweithredu contractau a chytundebau nad ydynt yn bryniannau ac nad ydynt i'w cyflawni fel Gweithred (lle na ddarperir fel arall o fewn y Rheoliadau Ariannol) | Is-ganghellor |  | Dylid cyfeirio pob contract o'r math hwn trwy Ysgrifennydd y Brifysgol a fydd yn gofyn am gyngor cyfreithiol lle bo angen. |
| 8.1.8 | Cyflawni contractau a chytundebau ar gyfer prynu nwyddau, gwasanaethau neu waith. | Is-ganghellor | Pennaeth Caffael | Mae contractau ar gyfer nwyddau ac ati yn dilyn ymarfer tendro caffael. Caiff y tendr ei awdurdodi yn unol â therfynau gwariant. |
| 8.1.9 | Llofnodi prosiectau Ymchwil sy'n gofyn am nawdd gan y Brifysgol a chymeradwyaeth gan gorff allanol. | Dirprwy Is-ganghellor Ymchwil ac Arloesi neu Awdurdod Dynodedig yn unol â gofynion, telerau ac amodau’r cyllidwyr |  | Mae'r terfynau, y cyd-destun a'r broses yn wahanol yn unol â gofynion cyllidwyr, ond y drefn arferol yw bod hyn yn cael ei reoli gan y Gwasanaethau Ymchwil ac Arloesi. |
| 8.1.10 | Llofnodi ceisiadau ymchwil a grantiau | Dirprwy Is-ganghellor Ymchwil ac Arloesi neu Awdurdod Dynodedig yn unol â gofynion, telerau ac amodau’r cyllidwyr |  | Mae'r terfynau, y cyd-destun a'r broses yn wahanol yn unol â gofynion cyllidwyr, ond y drefn arferol yw bod hyn yn cael ei reoli gan y Gwasanaethau Ymchwil ac Arloesi. |
| 8.1.11 | Derbyn ac arwyddo grant ymchwil | Dirprwy Is-ganghellor Ymchwil ac Arloesi neu Awdurdod Dynodedig yn unol â gofynion, telerau ac amodau’r cyllidwyr | Ysgrifennydd y Brifysgol a’r Brif Swyddog Gweithredu | Mae'r terfynau, y cyd-destun a'r broses yn wahanol yn unol â gofynion cyllidwyr, ond y drefn arferol yw bod hyn yn cael ei reoli gan y Gwasanaethau Ymchwil ac Arloesi. |
| 8.1.12 | Derbyn a llofnodi grantiau a chontractau cyfnewid gwybodaeth ac arloesi | Dirprwy Is-ganghellor Ymchwil ac Arloesi neu Awdurdod Dynodedig yn unol â gofynion, telerau ac amodau’r cyllidwyr |  | Mae'r terfynau, y cyd-destun a'r broses yn wahanol yn unol â gofynion cyllidwyr, ond y drefn arferol yw bod hyn yn cael ei reoli gan y Gwasanaethau Ymchwil ac Arloesi. |
| 8.1.13 | Caffael/darparu cyngor cyfreithiol i'r Brifysgol | Ysgrifennydd y Brifysgol | Dirprwyon a restrir yng nghanllawiau'r Brifysgol | Mae’r gwasanaethau cyfreithiol a ddarperir a'r staff sydd wedi'u hawdurdodi i geisio cyngor cyfreithiol wedi'i nodi mewn canllawiau a bydd yn cael ei adolygu'n barhaus. Mae'r canllawiau'n rhan o'r broses gaffael ar gyfer gwasanaethau cyfreithiol. |
| **9** | **CYFRYNGAU A MATERION GWYBODAETH** | | | |
| 9.1 | Awdurdodi datganiadau i'r wasg | Cyfarwyddwr Marchnata, Cyfathrebu a Recriwtio Myfyrwyr | Pennaeth Cyfathrebu | Efallai y bydd hefyd yn briodol, yn dibynnu ar y cyd-destun, i ofyn am gymeradwyaeth gan yr Is-ganghellor. |
| 9.2 | Cymeradwyo’r defnydd o Arwyddlun / Logo'r Brifysgol | Cyfarwyddwr Marchnata, Cyfathrebu a Recriwtio Myfyrwyr | Pennaeth Brand a Marchnata | Efallai y bydd hefyd yn briodol, yn dibynnu ar y cyd-destun, i ofyn am gymeradwyaeth gan yr Is-ganghellor ac Ysgrifennydd y Brifysgol. |
| 9.3 | Dosbarthu gwybodaeth o dan y Ddeddf Rhyddid Gwybodaeth (Cynllun Cyhoeddi'r Brifysgol) | Pennaeth Cydymffurfio | Swyddog Cydymffurfiaeth Gwybodaeth a Data | Bydd y Pennaeth Cydymffurfiaeth hefyd yn ymgynghori ag ymgynghorwyr cyfreithiol allanol yn ôl yr angen ynghyd ag unrhyw gydweithwyr perthnasol eraill.  Gall y Pennaeth Cydymffurfiaeth ddirprwyo i aelod o'r Tîm Cydymffurfio, awdurdod yn ei absenoldeb. |
| 9.4 | Cymhwyso sancsiynau sy'n ymwneud â mynediad unigol i wasanaethau llyfrgell y Brifysgol, cyfleusterau cyfrifiadura, a mynediad at systemau a rhwydweithiau'r Brifysgol | Cyfarwyddwr Gwasanaethau’r Llyfrgell a Digidol | Pennaeth Gwasanaethau Cymorth Digidol  Pennaeth Gwasanaethau Seilwaith Digidol  Pennaeth Gwasanaethau Llyfrgell | Bydd angen ystyried sancsiynau dyledwyr sy'n cyfyngu mynediad at Wasanaethau’r Llyfrgell a Digidol sy'n cael eu cymhwyso i gyfrifon myfyrwyr gan yr Adran Gyllid. |